**Leibic története**

**Leibic** ([szlovákul](https://hu.wikipedia.org/wiki/Szlov%C3%A1k_nyelv) *Ľubica*, [németül](https://hu.wikipedia.org/wiki/N%C3%A9met_nyelv) *Leibitz*, [latinul](https://hu.wikipedia.org/wiki/Latin_nyelv) *Laibicium)* község [Szlovákiában](https://hu.wikipedia.org/wiki/Szlov%C3%A1kia), az [Eperjesi kerület](https://hu.wikipedia.org/wiki/Eperjesi_ker%C3%BClet) [Késmárki járásában](https://hu.wikipedia.org/wiki/K%C3%A9sm%C3%A1rki_j%C3%A1r%C3%A1s). [Késmárktól](https://hu.wikipedia.org/wiki/K%C3%A9sm%C3%A1rk) 2 km-re délkeletre, a [Leibic](https://hu.wikipedia.org/w/index.php?title=Leibic_(patak)&action=edit&redlink=1) patak mellett fekszik.

 Neve a szláv *lub* (= kedves) szóból ered.



Oklevélben [1251](https://hu.wikipedia.org/wiki/1251)-ben *"Lubicha"* néven említik először. [1268](https://hu.wikipedia.org/wiki/1268)-ban *"Lewcitza"*, [1271](https://hu.wikipedia.org/wiki/1271)-ben *"Leybicz"*, [1294](https://hu.wikipedia.org/wiki/1294)-ben *"Lybicha"*alakban említik. A [szláv](https://hu.wikipedia.org/wiki/Szl%C3%A1v_n%C3%A9pek) őslakosság mellé a [tatárjárás](https://hu.wikipedia.org/wiki/Tat%C3%A1rj%C3%A1r%C3%A1s) után [szászokat](https://hu.wikipedia.org/wiki/Sz%C3%A1szok) telepítettek, akik ellentétbe kerültek a szlávokkal. A válságot [1271](https://hu.wikipedia.org/wiki/1271)-ben [V. Istvánnak](https://hu.wikipedia.org/wiki/V._Istv%C3%A1n_magyar_kir%C3%A1ly) kellett elsimítani. Ekkor városi jogokat kapott, majd [1364](https://hu.wikipedia.org/wiki/1364)-ben jogosult lett hetipiac tartására is. [1412](https://hu.wikipedia.org/wiki/1412) és [1772](https://hu.wikipedia.org/wiki/1772) között zálogként Lengyelországhoz tartozott. A középkorban nagy szövőműhelyekkel rendelkező gazdag város volt. [1535](https://hu.wikipedia.org/wiki/1535)-től országos vásárt is tarthatott, majd [1656](https://hu.wikipedia.org/wiki/1656)-tól már három országos vására volt. fejlett volt a kézművesség, híresek voltak posztógyártói, takácsai és szűcsmesterei. [Evangélikus](https://hu.wikipedia.org/wiki/Evang%C3%A9likusok) iskolája a [16. század](https://hu.wikipedia.org/wiki/16._sz%C3%A1zad)második felében létesült. [1710](https://hu.wikipedia.org/wiki/1710)–[11](https://hu.wikipedia.org/wiki/1711)-ben [pestisjárvány](https://hu.wikipedia.org/wiki/Pestis) pusztított. [1778](https://hu.wikipedia.org/wiki/1778) és [1876](https://hu.wikipedia.org/wiki/1876) között közigazgatásilag a 16 szepesi városhoz tartozott. [1828](https://hu.wikipedia.org/wiki/1828)-ban 2380 lakosa volt. Lakói mezőgazdaságból, kézművességből éltek.

[Vályi András](https://hu.wikipedia.org/wiki/V%C3%A1lyi_Andr%C3%A1s) szerint *"LEIBICZ. Leibitzium, Libitza, Lubiza. Szepes Várm. egy a’ leg régibb 16 Szepességi Városok közzűl. Régi lakosai 1204dik esztendő tájban a’ Szászok voltak, és virágzótt vala; míg az 1659. 1680. és 1708dik esztend. Történt szerentsétlen égések által mind a’ Város, mind pedig annak lakosai nagyon meg fogyasztattak. Valamint hogy régi időtől óta leg első helyet foglal, a’ Szepességi Városoknak Bíráji között e’ Városnak Bírája, úgy mind azok között a’ Várost is meg tartotta sokáig elsőségét; de már ennél némellyek népesebbek, ’s gazdagabbak is. Ékesíti e’ Várost a’ Szentegyház, és a’ Plebánia, melly az egész Szepességen nevezetes, több épűletei között is tsínosak némellyek. Az evangélikusoknak is van itten Templomjok, és Oskolájok is. Határja e’ Városnak nagyon meszsze terjed, ’s két faluja, és majorsága is van. Lakosai rész szerént mester emberek, posztó szövők, rész szerént pedig földmivelők, némellyek fával is keresik élelmeket. Borsója nevezetes, lennye is nem utolsó terem, fája bőven van mind a’ két féle, Országos, és héti vásárjai is vagynak; de nem nevezetesek, piatzok helyben, és Kézsmárkon."*

[Fényes Elek](https://hu.wikipedia.org/wiki/F%C3%A9nyes_Elek) szerint *"Leibicz, Lubicza, régi nevezetes város, Szepes vmegyében, Késmárkhoz 1/2 mfldnyire: 857 kath., 1529 evang. német lakossal, két kath. s egy evang. szentegyházzal. Határa messze kiterjed, s terem buzát, rozsot, árpát, zabot, különösen pedig jó borsot és lent. Erdeje felette sok és szép, de mivel távol esik, nem igen jövedelmes. Posztósai részint közönséges, részint finom portékát készitnek. Kereskedése Késmárk szomszédsága miatt annyira csekély, hogy még hetivásárját sem tarthatja fen. Határára 2 falu épült, u. m. Schwefelbad és Majerka, mellyek mint külvárosok szinte polgári joggal élnek. A városon keresztül folyó Leibicz több malmot forgat. Leibicz egy a legrégibb 16 városok közt, s hajdan gazdag város volt, de 1659-ben, 1680-ban, 1768-ban, s legközelebb 1837-ben a tűz nagyobb részét elemészté, sok jeles épületekkel, s mind a három templommal együtt."*

A [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s) [Szepes vármegye](https://hu.wikipedia.org/wiki/Szepes_v%C3%A1rmegye) [Késmárki járásához](https://hu.wikipedia.org/wiki/K%C3%A9sm%C3%A1rki_j%C3%A1r%C3%A1s) tartozott.

Forrás:

https://hu.wikipedia.org/wiki/Leibic